Είσοδος στην Ισπανία (έπος)

***Είσοδος στην Ισπανία*** (γαλλο-ιταλικά: *Entrée d'Espagne*) είναι επικό άσμα που γράφτηκε περίπου το 1320 και ανήκει στη γαλλο-ιταλική λογοτεχνική παράδοση. Γραμμένο από ανώνυμο συγγραφέα από την Πάδοβα στα γαλλο-ιταλικά, το κείμενο αντλεί από διάφορες πηγές, ιδιαίτερα αξιοσημείωτη είναι το *Χρονικό του Καρλομάγνου και του Ρολάνδου,* γαλλικό κείμενο του 11ου αιώνα γραμμένο από τον επίσκοπο της Ρενς Τέρπιν, που εστιάζει στα κατορθώματα του Καρλομάγνου στην Ισπανία.

Έχουν σωθεί 16.000 στίχοι, από ένα αρχικό σύνολο 20.000. Αφηγείται τις μάχες του Καρλομάγνου στην Ισπανία και νέες περιπέτειες του Ρολάνδου, αποτελώντας ένα είδος προλόγου στο *[[Άσμα του Ρολάνδου]].*

Είναι αξιοσημείωτο για τη μεταμόρφωση του χαρακτήρα του Ρολάνδου σε περιπλανώμενο ιππότη, παρόμοιο με τους ήρωες του Αρθουριανού κύκλου, και αποτέλεσε πρόδρομο της απεικόνισης του Ρολάνδου/Ορλάντο στα ιταλικά έπη, όπως τα: *Λα Σπάνια* μετάφραση του έργου από άγνωστο Τοσκανό συγγραφέα γραμμένη στην καθομιλουμένη τοσκανική στο δεύτερο μισό του 14ου αιώνα, *Μοργκάντε* (1483) του Λουίτζι Πούλτσι, *[[Ερωτευμένος Ορλάνδος]]* (1482) του Ματτέο Μαρία Μποϊάρντο και *[[Μαινόμενος Ορλάνδος]]* (1516) του Αριόστο.

Έχει διασωθεί σε χειρόγραφο, το οποίο βρίσκεται στη Μαρκιανή Βιβλιοθήκη στη Βενετία. 

## Η γαλλο-ιταλική λογοτεχνική παράδοση
Το κείμενο αποτελεί παράδειγμα της επιρροής της μεσαιωνικής γαλλικής λογοτεχνίας στον ιταλικό χώρο στις απαρχές της ιταλικής λογοτεχνίας του 13ου αιώνα. Πολυάριθμες μεταφράσεις δημοφιλών ιπποτικών μυθιστοριών της εποχής κυκλοφορούσαν στην Ιταλία από τον 12ο αιώνα και αρκετοί Ιταλοί συγγραφείς και ποιητές εισήγαγαν νέα θέματα και έγραψαν αρκετές συνέχειες επεκτείνοντας διάφορα επεισόδια του Καρολίγκιου και του Αρθουριανού κύκλου ή και δημιουργώντας νέες μυθιστορίες με χαρακτήρες από τα γαλλικά έργα, γράφοντας σε μια μικτή γλώσσα, τα γαλλο-ιταλικά. 

## Υπόθεση
[μικρογραφία|''Η μονομαχία του [Ρολάνδος|Ρολάνδου με τον Φεράγκο*, [[Εικονογραφημένο χειρόγραφο|εικονογράφηση]] από τα *Μεγάλα Χρονικά της Γαλλίας'' του 14ου αιώνα]]
Το έργο ξεκινά με την είσοδο του στρατού του Καρλομάγνου στην Ισπανία και συνεχίζει με μια περιγραφή των πολυάριθμων μαχών του με τους Σαρακηνούς. Κατά τη διάρκεια της πολιορκίας του φρουρίου των Σαρακηνών στη Ναχέρα, ο Φράγκος ιππότης Ρολάνδος καταφέρνει να σκοτώσει τον Σαρακηνό γίγαντα Φεράγκο σε μια τριήμερη μονομαχία και στη συνέχεια, εν αγνοία του αυτοκράτορα, κατακτά το φρούριο. Δείχνει υπερβολική σκληρότητα στη διαδικασία, η οποία προκαλεί την οργή του αυτοκράτορα, που χτυπάει τον ιππότη στο πρόσωπο. 

Ο Ρολάνδος αποφασίζει να εγκαταλείψει τον αυτοκρατορικό στρατό και ταξιδεύει στους Αγίους Τόπους και την Περσία. Εκεί, βιώνει μια σειρά από περιπέτειες, μεταξύ των οποίων σώζει την κόρη του ηγεμόνα της Περσίας από την ατίμωση, διδάσκει στους Πέρσες τη Δυτική ευγένεια και τον ιπποτισμό και μάλιστα γίνεται σύμβουλος του Πέρση ηγέτη. 

Όταν καταφθάνει ένας αγγελιοφόρος του αυτοκράτορα που τον καλεί σε βοήθεια, επιστρέφει στην Ισπανία. Κατά την επιστροφή του, συναντά έναν ερημίτη που τον προειδοποιεί ότι θα σκοτωθεί επτά χρόνια μετά την κατάκτηση της Παμπλόνα. Στο γαλλικό στρατόπεδο, ο Καρλομάγνος προσφέρει στον Ρολάνδο το στέμμα της Ισπανίας, αλλά αυτός το αρνείται, δηλώνοντας ότι επιθυμεί να περάσει τα υπόλοιπα χρόνια της ζωής του κατακτώντας εδάφη για τον αυτοκράτορά του. 

## Παραπομπές


Κατηγορία:Επικά άσματα
Κατηγορία:Μεσαιωνική ιταλική λογοτεχνία